**Csoóri Sándor Program CSSP-TÁNCEGYÜTTES- 2018-0022**

**Beszámoló a Kecskemét Táncegyüttes tevékenységéről**

**2018-2019**

A támogatás időszaka mozgalmas volt az együttes életében. Kiemelten kezeltük az utánpótlás csoportok táncpróbáin is saját városunk és környéke, a Kiskunság táncos és néprajzi hagyományainak minél szélesebb körben történő megismertetését. A pályázatnak köszönhetően eljutott az ifjúsági utánpótlás csoport Erdélybe, Magyarvistára és Visába, ahol 1 hetes néprajzi tanulmányúton vettek részt.

 2018.10.8-án és 23-án a felújított műsorukkal a **Visszatekintés – Tisztelet Kodály Zoltánnak című táncszínházi produkcióval**, két **helyszínen** is szerepelt az együttes. **Szabadkán**, a Népkör színpadán, valamint **Galántán**, ahol a helyi Kodály Zoltán Daloskör kórussal és a Komáromi Szimfonikus Zenekarral együtt léptek színpadra. 13 különböző tánctudású és életkorú csoportban folyt a differenciált művészeti műhelymunka. A 2-4 éves korú utánpótlás előképzése két „Így tedd rá!” csoportban folyt. A néptáncművészeti műhelymunkát **a próbatermen kívül táborokban is folytattuk.** 2018 júliusában, valamint augusztusában a Kunsági Majorban a Kisbetyárok, Nagybetyárok és Suprik csoportnak szerveztünk táborokat egy-egy tájegységi táncanyag intenzív elsajátítására és a közösség fejlesztésére. 2019 júniusában a megyei néptánctábort szerveztük meg 66 fővel, ahol a kiskunsági táncanyag megismertetésére helyeztük a fő hangsúlyt. Atanév végén a táncegyüttes Lurkó és Suprik csoportjai szintén tábori formában ismerkedtek meg az új koreográfiájuk alapjaival.

2019. január 26-án ismét megszerveztük nagy sikerrel a már hagyományosnak tekinthető táncegyüttesi bálunkat, az együttes régi és új tagjai, családtagjaik és támogatóink számára.

 A táncegyüttes teljesítette a megyeszékhely együtteseként neki jutó feladatokat:

vendégszerepelt Bács-Kiskun megye különböző településein, természetesen városi, ünnepi események szereplője is volt az együttes az év el (Augusztus 20, Majális, Városi Gyereknap). Jótékony fellépéseket vállalt a város részönkormányzatainak rendezvényein, valamit a Wojtila Ház rendezvényén.

A táncegyüttes legidősebb korosztályú csoportja, a Parázs csoport október végén részt vett Csepelen az országos Öregtáncos Találkozón, ahol egyúttal **alapító tagjává** vált a helyszínen megalakuló **Kárpát-medencei Öregtáncos Együttesek Szövetségnek.**

A városi feladatokon túl megyei és országos, nemzetközi szintű szakmai rendezvényeken is részt tudott venni a Kecskemét Táncegyüttes: Tóth Ferenc Koreográfiai verseny, Kecskemét 2018.11. 03. Országos Szegedi Százszorszép Gyermek és Ifjúsági Fesztivál 2019. 04. 08. Részt vett 8 táncosunk a Jászsági Szólótánc Versenyen 2019.04.27-28-án. Az országosan meghirdetett nagy táncválasztó napon 2019.04.28. bemutató foglalkozást tartottunk és két csoportunk szerepelt a színpadi programban új koreográfiát bemutatva.

Nemzetközi kapcsolatokat ápolván: Törökországban, Isztambulban a 19. Büyükcekmece Nemzetközi Kulturális és Művészeti Fesztiválon (2018. július 29-augusztus 5.) az együttes felnőtt csoportja vett részt. Isztambulban, a világ legnagyobb és legtöbbet díjazott fesztiválján és szakmai versenyén egyedüliként nyerték el 27 ország közül a 11 tagú nemzetközi zsűri szakmai különdíját. A 33 fős utazó csoport nagyon népszerű volt a több mint 30.000 néző előtt megrendezett hatalmas utcai felvonulási ceremónián és a színpadi fesztivál megnyitó műsoron.

Szerbiába, Szabadkára az Interetno Fesztiválra 2018.08.22-2 között kiemelt vendégként hívták meg a táncegyüttest a hosszú évek óta tartó Róna Táncegyüttessel való jó kapcsolat jegyében, illetve Kecskemét volt a fesztivál díszvendége. A 23 fős felnőtt csoport nagyon jól érezte magát a rövid, ám tartalmas fesztiváli szereplés alatt. A műsorát a szabadkai Róna Táncegyüttessel közösen mutatta be a csapat az őket kísérő 3 fős zenekarral.

 Az ankarai Magyar Nagykövetség meghívására, Törökországban, Rodostóban vendégszerepelt 2019. júniusában az együttes kamara csoportja a Cseresznye Fesztivál magyar napján. Az együttes Kisbetyár csoportja Bulgáriában, Montanában a 14. Nemzetközi Néptáncfesztiválon. A felsorolt eseményeken az együttes Nagylurkó, Csutri, Suprik, Kisbetyár, Nagybetyár, Ifi, KTE és Parázs csoportjai vettek részt egyenként, vagy olykor közösen.

Tánctábort tartottunk júniusban a Csutri csoportunknak a Hírös Agórában, illetve a Kunsági Majorban a Kisbetyárok, Nagybetyárok és Suprik csoportnak. A táncegyüttes fontosnak tartja, hogy a táncpróbákon kívüli közösségi életet is segítse, előmozdítsa. Így az év során minden csoportnak szervezni szokott különböző együttlétre, szabadidő eltöltésre alkalmas eseményeket, mint például egy közös strandolás a Kecskeméti Fürdőben, vagy egy kirándulás az egyik táncos halastavához, vagy éppen egy hagyományos disznóvágást szervez a felnőtt táncosainak.

Az együttes vezetői és tagjai aktívan közreműködtek a néptánc, a népzene, a népművészet megszerettetésében, a műfajt értő és szerető közösség nevelésében a havi rendszerességgel megtartott táncházakban.

Vendégoktatót tudtunk hívni, új táncot tudtunk betanulni, a dél-alföldi táncokat. Végre nem a táncoktatók saját laptopjait kell használnunk a próbateremben, mert tudtunk venni számítógépet a táncpróbákhoz.

Tisztességes tiszteletdíjat tudtunk fizetni a Kecskemét Táncegyüttes táncoktatóinak, művészeti vezető helyettesének, melyeket eddig a tagdíjakból igyekeztünk kitermelni, de a támogatásnak köszönhetően ezt az összeget utazásra, fesztiválokra történő útiköltségekre tudtuk fordítani.

A 2018-19-as évad elején tervezetthez képest jóval több mindent tudott az 1-es pontban leírtakkal, illetve a pénzügyi beszámolóban felsorakoztatott tételekkel alátámasztva megvalósítani a táncegyüttes.

A támogatásnak köszönhetően nagyon sok olyan népviseletet tudott végre megvásárolni magának az együttes, amit korábban évekig, évtizedekig nem tudott. Például rábaközi, székelyföldi hogy csak a legdrágábbakat említsem.

Vendégoktatót tudtunk hívni, új táncot tudtunk betanulni, amit a 2019. június 8-i Évzáró műsorán be is mutatott az együttes.

A támogatás céljai, eredményei a tervezetthez képest tartalmilag nem, csak pénzügyileg változtak, amire módosítási kérelmet adtunk be.

|  |
| --- |
| <https://www.baon.hu/kultura/helyi-kultura/fergeteges-galaesttel-koszontek-az-ujevet-a-kecskemeti-szimfonikusok-1682356/> |
| <https://hiros.hu/ujevi-koncert-2019> |
| <https://www.siofok.hu/hu/hir-reszletek/ujevi-galakoncert> |
| <https://www.baon.hu/galeria/a-kecskemeti-bali-szezon-melto-nyitanya-volt-az-idei-orvosbal/> |
| <https://hiros.hu/hirek/a-kecskemeti-bali-szezon-melto-nyitanya-volt-a-korhazi-bal-a-sheratonban> |
| <https://www.baon.hu/kozelet/helyi-kozelet/a-szurovizsgalat-melle-ebed-is-jart-a-wojtylaban-1765201/> |
| <https://hiros.hu/kultura/nagy-sikert-aratott-a-kecskemet-tancegyuttes-az-utazas-kiallitason> |
| <https://hiros.hu/kultura/neptanctalalkozo-a-mora-iskolaban?fbclid=IwAR2Zt5qZreOA51gzlEe3R15Uqj5FfggG0wpw15FTPrbenC28dX8DaX7Zm4o> |
| <https://keol.hu/kecskemet-bacs/neptanctalalkozo-a-mora-iskolaban-2019?fbclid=IwAR3LJqTHPK_ZkZYbCfmlvMWP4UjFHVzQeebnHsa5P2z-KuaITrqSOVIS6zU> |
| <https://www.facebook.com/alomjovo/photos/pcb.2181594945232310/2181582098566928/?type=3&theater> |
| <https://hiros.hu/kultura/hervadas-kizarva> |
| <https://www.szabadidokozpont-kecskemet.hu/hirek/kecskemeti-majalis-a-szabadidokozpontban-2019> |
| <https://hiros.hu/hirek/tavaszkoszonto-majalisi-forgatag> |
| <https://www.baon.hu/kultura/helyi-kultura/szines-programokkal-vartak-az-erdeklodoket-a-muzeumok-ejszakajan-1994387/?fbclid=IwAR1cRez3folXaAdYGYi1LUJqGKshcFPF4893NEDzcydVVJquc0tZ7a-zv8I> |

Támogató: Emberi Erőforrások Minisztériuma Csoóri Sándor Program